தங்குதன்(V) குளோரைடு

தங்குதன்(V) குளோரைடு (Tungsten(V) chloride) என்பது  W2Cl10  என்ற மூலக்கூற்று வாய்ப்பாடு கொண்ட வேதிச் சேர்மமாகும். இச்சேர்மம் வெகுவாக அறியப்பட்ட மாலிப்டினம் ஐங்குளோரைடுடன் பலவகைகளிலும் ஒத்திருக்கிறது.

 தயாரிப்பு 

தங்குதன் அறுகுளோரைடை ஒடுக்கவினைக்கு உட்படுத்தினால் தங்குதன்(V) குளோரைடைத் தயாரிக்கலாம். நாற்குளோரோயெத்திலீன் இவ்வினையில் ஆக்சிசன் ஒடுக்கியாகச் செயல்படுகிறது:E. L., McCann, III and T. M. Brown "Tungsten(V) Chloride" Inorganic Syntheses 1972, Volume XIII, pp. 150-154. 
2 WCl6  +  C2Cl4   →   W2Cl10  +  C2Cl6.

நீலப் பச்சை திண்மப் பொருளான தங்குதன்(V) குளோரைடு வெற்றிடத்தில் எளிதாக ஆவியாகிறது. மேலும் இச்சேர்மம் முனைவற்ற கரைப்பான்களில் சிறிதளவு கரைகிறது. ஒரு ஆக்சிசன் வழங்கியாக இருப்பதால் இது லூயி காரத்துடன் அதிக வினைத்திறன் கொண்டதாக உள்ளது.

தங்குதன்(V) குளோரைடு இரு படி நிலைகளில் காணப்படுகிறது. ஒரு சோடி எண்முகவடிவ தங்குதன்(V) உலோக மையங்கள் இரண்டு குளோரின் ஈனிகளுடன் பாலம் அமைந்து இணைந்துள்ள அமைப்பில் அவை காணப்படுகின்றன.

 மேற்கோள்கள் 



பகுப்பு:குளோரைடுகள்
பகுப்பு:தங்குதன்(V) சேர்மங்கள்
பகுப்பு:உலோக ஆலைடுகள்
பகுப்பு:தங்குதன் ஆலைடுகள்